CELEX: 62015CN0332
Language: ro
Date: 2015-07-06 00:00:00
Title: Cauza C-332/15: Cerere de decizie preliminară introdusă de Tribunale di Treviso (Italia) la 6 iulie 2015 – procedură penală împotriva lui Giuseppe Astone

28.9.2015   
            
            
               RO
            
            
               Jurnalul Oficial al Uniunii Europene
            
            
               C 320/16
            
         Cerere de decizie preliminară introdusă de Tribunale di Treviso (Italia) la 6 iulie 2015 – procedură penală împotriva lui Giuseppe Astone
   (Cauza C-332/15)
   (2015/C 320/23)
   Limba de procedură: italiana
   
      Instanța de trimitere
   
   Tribunale di Treviso
   
      Inculpat
   
   Giuseppe Astone
   
      Întrebările preliminare
   
   
               1)
            
            
               Dispozițiile Directivei 2006/112/CE din 28 noiembrie 2006 (1), astfel cum sunt interpretate în jurisprudența comunitară menționată în partea de motivare, se opun existenței unor norme naționale ale statelor membre – precum cele menționate anterior și în vigoare în Italia (articolul 19 din Decretul Președintelui Republicii nr. 633/1972) – care exclud, inclusiv sub aspect penal, posibilitatea persoanei impozabile de a exercita dreptul de deducere dacă nu au fost depuse declarațiile de TVA și, în special, declarația aferentă celui de al doilea an succesiv celui în care a luat naștere dreptul la deducere?
            
         
               2)
            
            
               Dispozițiile Directivei 2006/112/CE din 28 noiembrie 2006, astfel cum sunt interpretate în jurisprudența comunitară menționată în partea de motivare, se opun existenței unor norme naționale ale statelor membre – precum cele menționate anterior și în vigoare în Italia (articolele 25 și 39 din Decretul Președintelui Republicii nr. 633/1972) – care exclud, inclusiv sub aspect penal, posibilitatea de a ține seama, în scopul deducerii TVA-ului, de facturi primite pe care persoana impozabilă nu le-a înregistrat în niciun mod?
            
         
      (1)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, p. 1, Ediție specială, 09/vol. 3, p. 7).